POOPERATIVNI NADZOR V PREBUJEVALNICI

KAJ JE PREBUJEVALNICA ???

Prebujevalnica je soba, ki je običajno povezana z operacijskim prostorom in je specialno opremljena z aparati za nadzor vitalnih funkcij.

KAJ KONTROLIRAMO ???

Na 15 min kontroliramo krvni tlak, pulz, dihanje in zavest. To kontroliramo dokler se bolnikovo stanje ne stabilizira.

KDO PREDA BOLNIKA ???

Bolnika predata anesteziolog in medicinska sestra, ki ga spremljata iz operacijske sobe do prebujevalnice.

KAJ MORA VSEBOVATI POROČILO ???

Poročilo se preda ustno in pisno:

* o infuzijski tekočini (koliko, katero in kako hitro jo dobiti)
* sredstva proti bolečini
* kdaj je bila izvedena kontrola hemoglobina, elektrolitov…
* vložene drenažne sonde in vstavljene sukcije
* položaj v postelji in možnost premikanja

KONTROLA DIHANJA

Bolniki ko pridejo iz operacijske sobe največkrat dihajo sami. Kontrola dihanja je pomembna predvsem zaradi globokega spanja v katerega lahko bolnik pade po operaciji. Preverjati moramo tudi položaj jezika, da ne zdrsne v žrelo. Na dihanje vplivajo posegi na prsnem košu in trebušni votlini. Tudi analgetiki lahko vplivajo na dihanje. Včasih je potrebno dovajati kisik, ki ga dovajamo preko maske in nosne sonde.

Zapleti pri dihanju:

* insuficienca dihanja (sproščene mišice)
* zastoj dihanje
* depresija
* prenehanje dihanja
* pljučni edem

KONTROLA DELOVANJA SRCA

Vsakih 15 minut kontroliramo krvni tlak in pulz. Bolnika v nekaterih primerih priklopimo na EKG (aparatura za kontrolo vitalnih funkcij). Pozorni moramo biti tudi na prekrvavitev, barvo in turgor kože.

KONTROLA ZAVESTI

Kontroliramo predvsem govor in reakcije. Z bolnikom se pogovarjamo o njegovem počutju. Posebej moramo biti pozorni pri nevrokirurških bolnikih in komatoznih stanjih. Pri nevrokirurških bolnikih lahko gre za zamračene zavesti, medtem ko pri komatoznih stanjih lahko pride do zapletov.

DODATNA KONTROLA

Poleg vitalnih funkcij in dihanja kontroliramo tudi telesno temperaturo, infuzijo, drene, sonde ter kontrolirati rane. Pri kontroli ran moramo biti predvsem pozorni na krvavitve, pri katerih moramo hitro ukrepati. Redno moramo voditi bilanco tekočin in kontrolirati krvne vrednosti (Hb, elektrolite, hematokrit).

**Če opazimo spremembe v stanju nemudoma pokličemo zdravnika in obvestimo negovalni tim.**

ZDRAVNIKA POKLIČEMO KADAR:

* nenadna sprememba pulza in krvnega tlaka
* insuficienci dihanja
* nemiru
* potenju
* zamegljeni zavesti
* močnih bolečinah
* krvavitvah iz rane ali drenaže
* zmanjšanem izločanju urina